Το απίθανα νόστιμο μυδοπίλαφο του Λευτέρη Λαζάρου
Μυδοπίλαφο, εξωτικό, φίνο και ρουστίκ, δια χειρός του μαιτρ της θάλασσας, Λευτέρη Λαζάρου.
1 κιλό μύδια φρέσκα, κλειστά, 300 γρ. ρύζι bonnet (για πιλάφι), 1 κρεμμύδι μεγάλο, σε ροδέλες, κομμένες στη μέση (περίπου 150 γρ.), 100 γρ. πιπεριά Φλωρίνης, σε ροδέλες, 1/3 κουτ. γλυκού ξερό εστραγκόν, τριμμένο, 1 γεμάτο κουτ. γλυκού ξύσμα λεμονιού, 140 ml λευκό ξηρό κρασί, 1 κοφτό κουτ. γλυκού κάρι, 70 ml ελαιόλαδο, αλάτι, φρεσκοτριμμένο πιπέρι
Για να φτιάξουμε το μυδοπίλαφο αρχικά πλένουμε καλά τα μύδια, τρίβουμε τα κελύφη με συρμάτινο βουρτσάκι και τραβάμε με απότομη κίνηση τον βύσσο, το γένι που εξέχει.Τα πλένουμε ξανά και τα αφήνουμε να στραγγίξουνΒράζουμε το ρύζι σε αλατισμένο νερό, σύμφωνα με τις οδηγίες της συσκευασίας.Το στραγγίζουμε σε σουρωτήρι και το ξεπλένουμε σε τρεχούμενο νερό.Σε μια ρηχή κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι και την πιπεριά μέχρι να μαραθούν.Ρίχνουμε τα μύδια και σοτάρουμε για άλλα 2 λεπτά. Προσθέτουμε το εστραγκόν και το ξύσμα, ανακατεύουμε και σβήνουμε με το κρασί. Σκεπάζουμε την κατσαρόλα και μαγειρεύουμε σείοντας το σκεύος για 5 λεπτά. Πετάμε όσα μύδια δεν άνοιξαν και ρίχνουμε στην κατσαρόλα το μαγειρεμένο ρύζι, το κάρι και αλατοπίπερο. Μαγειρεύουμε για 2-3 λεπτά, ανακατεύοντας καλά, και αποσύρουμε. Σερβίρουμε το μυδοπίλαφο αμέσως.
Μύδια,Ρύζι,Νηστίσιμα